Ich, Thùring von Ringoltingē, der zit vogt ze Baden, beken̄ offenlich mitt disem brieff, als Heini Mùller von Schintznach ein hoͤw
zechend₎ ze Schintznach gekoufft und in̄gehept hàt, ✳ do aber die erwirdigen, geistlichn̄ frowen, eptissin und convent ze Kùngsfelden, ✳ min lieben frowen, ✳ meinten, derselb zechend gehorte ir kilchn̄ ze Schintznach zuͦ und Heini Mùller hett den unbillich in̄,
sundˀ soͤlt davon stân, ir kilchn̄ und sy daran unbekùmbˀt lassen und inen das, so er davō, sidmaln die kilch ✳ zuͦ irn hand₎ komē wer,
ingenomē hett, abkeren. ✳ dawidˀ aber Heini Mùller, jetzgen̄t, ✳ und mitt im und von sinē wegē minˀ hˀn von Valkenstein bottschaft,
den er zuͦgehoͤrt, ✳ meinten, ✳ er hett den genēptē zechend₎ umb nùntzig guldin erkoufft nach lut eins kouffbriefs, darùbˀ geben,
und sin vorfarn und er hetten den ùbˀ aller gewer recht und lengˀ, den̄ jemā verdencken moͤcht, unvˀsprochn̄ in̄gehept, ✳ getruwtē
ouch, soͤlichs und sundˀ die gewer soͤlt in̄ daby schirmen und min frowen in̄ by dem zechend₎ nach in̄halt soͤlichs harkomens bliben
lassen. ✳ soͤlicher sach und zweyung sind die obgen̄ beydteil uff eim frùntlichn̄ tag, den sy den̄ mitt einandˀn uff hùttigē tag ze Kùngsfeld gehaltē habent, ✳ uff mich, obgen̄ Thùring von Ringoltingē, komē und hand mir zuͦgebn̄ mitt namen min frowen von Kùngsfeld Hansen Wildman und der andˀ teil Niclausen Fricker, schribˀ ze Brugg, also was wir dryg odˀ der merteil undˀ uns odˀ ich, ob
die zwen sich glich zweyen wurden, usser soͤlichn̄ ir sachen sprechen und wie wir sy darub̄ entscheid₎ wurd₎, das soͤlten und woͤlten ✳
sy beydteil fùr sich, ir erbn̄ und nachkomen und mengklichn̄ von ir wegen stêt halten und dawidˀ niemˀ komen, redē, werbn̄ noch tûn
ùbˀal, indhein wise, ✳ hand ouch die sach also uffgebn̄ und das, als jetz stât, zetuͦnd gelopt und vˀsprochn̄ nach notdurft. ✳ und also han ich, obgen̄tˀ Thùring von Ringoltingē, wand sich die zwen, mir zuͦgeben, in irm sprechn̄ glich zweyten, ✳ die sach und soͤlich ir zweyūg usgesprochn̄ indˀ masz, als hernach stàt. ✳ mittnamē, das der obgemeldet zechend der kilchn̄ ze Schintznach und minē frowē von Kùngsfeld
zuͦ der kilchn̄ hinfùr allweg zuͦgehoͤren, habn̄, nutzen und niessen soͤllent, ✳ und sol Heini Mùller den selbn̄ minē frowē den kouffbrieff, den
er umb den zechend₎ gehept hàt, hinusz geben, hand davon tuͦn und hinfùr er, sin erbē noch niemand von ir wegē dhein vordˀung, rechtūg noch ansprâch niemˀ mer daran noch zuͦ haben noch gewinnen ùbˀal, indhein wise, sundˀ min frowen von Kùngsfeld, ir nachkomē,
ir gotzhus ✳ und namlich die kilchen ze Schintznach daran gantz ungesumpt und unbekùmbˀt lassen, jetz und in kùnftigē zitē. und darub̄
und widˀ sond im min frowen von Kùngsfeld gebn̄ sibentzig guldin ✳ und die sond sy und ir nachkomē im, dēselbn̄ Heinī Mùller, odˀ, ob
er nitt wêr, sinē erbē guͤtlich und ân alle fùrwort und inzùg usrichtē und bezaln zuͦ vier jarziln, namlich zuͦ den vier nechstkomē¬
den unser frowen der lichtmis tagen, zuͦ der ersten drin jegklichem zwentzig guldin und zum letsten zechen guldin, ✳ alles nach
datū disz briefs nechstkomend. und hiemitt soͤllent sy beydteil umb soͤlich obgemelt ir sach und zweyūg guͤtlich vˀricht und vêrslicht sin ✳ und dewedrˀ teil dem andˀn deshalbn̄ nùtzit fùro zuͦ vordˀn, bekùmbˀn noch verbund₎, wedˀ umb ingenomē nutzūg noch
andˀs ùbˀal, indhein wise, alles ungevˀlich. und des ze warē urkùnd han ich, obgen̄tˀ Thùring von Ringoltingē, min insigel,
wand sy beydteil soͤlichs mins spruchs brieff begerten, offenlich gehenckt an diser briefen, zwen gelich, doch mir und minē erbē
än schad₎, die gebē sind uff mentag nach unser lieben frowen tag dˀ liechtmis, nach Cristi gebùrt vierzechenhundˀt vierzigunddrù jàr. ✳